༄༅། །གཎྜིའི་རྣམ་བཞག་ལེགས་པར་བཤད་པ་རྟ་བདུན་རྒྱལ་པོ་བློ་གསལ་ཡིད་
ཀྱི་པདྨོ་ཁ་འབྱེད་ཅེས་བྱ་བ་ཞུགས་སོ། །
ན་མོ་གུ་རུ་བུདྡྷ་དྷྭ་ཛ་ཡེ། ཡོངས་རྫོགས་བསྟན་པའི་མངའ་བདག་ས་སྐྱ་པ། །རྗེ་བཙུད་གོང་མ་ལྔ་
དང་། བརྒྱུད་པས་བཅས་ངོར་པ་རྡོ་རྗེ་འཆང་མུས་ཆེན་སེམས་དཔའ་ཆེན་པོ་སོགས་པའི་བཞེད་བཞུགས་རྒྱ་མཚོ་
ཡི༑ ༑ཐུན་མོང་མིན་པའི་དགོངས་པ་འགྲེལ་མཁས་པའི། །ཀུན་མཁྱེན་བསྟན་པའི་ཉི་མ་རྟག་ཏུ་རྒྱལ།
ཐམས་ཅད་མཁྱེན་པ་ཟས་གཙང་སྲས་པོ་ཡི། །བསྟན་པའི་རྩ་བ་རྣམ་དག་དགེ་འདུན་སྡེ། །འཕེལ་
ཞིང་རྒྱས་བྱེད་ཆོས་ཀྱི་གཎྜི་ཡི། །རྣམ་བཤད་རྣམ་བདུན་རྒྱལ་པོ་ཞེས་བྱ་འདི། །འཆད་པར་འགྱུར་
གྱི་མང་ཐོས་དཔྱོད་ལྡན་རྣམས། །ལེགས་པར་ལྟོས་ལ་ལེགས་བཤད་རི་མོར་བྲིས། །རང་གིས་རྟོགས་
ནས་གཞན་ལའང་སྤེལ་བར་མཛོད། །དེ་ལྟར་བགྱིས་ན་དོན་གཉིས་འགྲུབ་པར་འགྱུར། །ཀྱེ་མ་དེང་
སང་བསྟན་པའི་སྒོ་ཞུགས་རྣམས། །ཕལ་ཆེར་གཞུང་ལུགས་མིང་ཙམ་ཤེས་པས་ཚིམ། །དེ་ཕྱིར་འདི་
ལའང་གཎྜིའི་མིང་ཤེས་པས། །ཆོག་པར་མ་འཛིན་རྣམས་བཤད་འདི་ལོངས་ཤིག །
དེ་ལ་འདིར་གཎྜིའི་རྣམས་དབྱེ་སྤྱིར་བསྟན་པ་དང༌། དེའི་རྣམ་གཞག་བྱེ་བྲག་ཏུ་བཤད་པ། དེ་
ད་བསྐལ་ཚུལ་གྱི་གྲངས་ལ་དགོས་པའི་མཐའ་ག
ཉིད་བསྐུལ་ཚུལ་གྱི་གྲངས་ལ་དགོས་པའི་མཐའ་གཅད་པ་དང་གསུམ་ལས། དང་པོ་ནི། མདོ་རྩ་
བར།
སྐུལ་ཚུལ་གྲྭ་གྲངས་ལ་དགས་པ
བའི་ཕྱིར་གཎྜི་བརྡུང་ངོ༌། །དེའི་གནས་ནི་ཁང་སྟེང་ངོ༌།
།དགེ་འདུན་བསྡུ་བའི་ཕྱིར་ནི་
རྒྱུད་གསུམ་དང་དེ་སྙེད་ཀྱི་ཏོག་དག་གོ །ལས་བྱ་བའི་དོན་དུ་ནི་རྒྱུད་གཅིག་དང་ཏོག་གསུམ་མོ། །
ཁ་ཅིག་ལས་ནི་རྒྱུད་གསུམ་དང་རྟོག་གཉིས་སོ་ཞེས་སོ། །ཤི་བ་ལ་ཕྲག་པ་དབྱུང་བའི་དོན་དུ་བྱི་
203

གཎྜིའི་རྣམ་བཞག་ལེགས་པར་བཤད་པ་རྟ་བདུན་རྒྱལ་པོ་བློ་གསལ་ཡིད་ཀྱི་པདྨོ་ཁ་འབྱེད།
བོའོ། །ཁ་གཅིག་ལས་ནི་རྒྱུད་གཅིག་དང་ཏོག་གཅིག་གོ་ཞེས་སོ། །སྤོང་བ་པའི་དོན་དུ་ནི་འཁར་སིལ་
ལོ༑༑ཁ་གཅིག་ལས་ནི་གཎྜི་ཆུང་ངུ་ཞེས་པའོ། །གནོད་པ་བྱུང་བ་ལ་ནི་ཇི་ཙམ་གི་ཆོག་པའོ། །ཟས་
ཀྱི་ཕྱིར་འདུ་བའི་དོན་དུ་ནི་གཎྜི་དང་གཎྜི་ཆུང་ངུ་གཉིས་ཀ་བརྡུང་ངོ༌། །བར་དུ་བཅད་དེའོ། །འགྱང་
བས་སོ། །འདུས་པ་ཆེན་པོའི་ཚེ་གཎྜི་བརྡུངས་པས་གོ་བར་མི་འགྱུར་བ་ན་དུང་བསྒྲིགས་ཏེ་འབུད་
པར་བྱའོ། །རྔ་བོ་ཆེ་དག་བརྡུང་ངོ་། །ཞེས་གསུངས་པ་འདི་ཉིད་ལ་དབྱེ་ན་ལྔ་སྟེ། འདུ་བའི་གཎྜི།
ལས་གྱི་གཎྜི། སྤོང་བའི་གཎྜི། ཤི་བའི་གཎྜི། བསྐྲོད་པའི་གཎྜི་དང་ལྔ་ལས། དང་པོ་ནི། ཆོས་དང་
བསྙེན་བསྐུར་སོགས་ལ་འདུ་བ་སྟེ། རྒྱུད་གསུམ་དང་ཏོག་གསུམ་ཡིན་ལ། རྒྱུད་གསུམ་ནི། དང་པོ་
གན་གཡོག་ཤུགས་ཆུང་ངུ་ནས་བཅོ་བརྒྱད་ཀྱི་བར་དུ་ཇེ་ཆེ་ཇེ་ཆེ་བརྡེག་ཅིང༌། བཅུ་དགུ་པ་ནས་སོ་
ལྔའི་བར་དུ་ཇེ་ཆུང་བརྡེག་པ་ཚར་གཅིག་ནི་རྒྱུད་གཅིག་ཡིན་པས། དེ་འདྲ་བ་ཚར་གསུམ་ནི་རྒྱུད་
གསུམ་ཡིན་ནོ། །ཏོག་གསུམ་ནི་ཤུགས་ཆེན་པོས་མཚམས་ཆོད་ངོས་ཤེས་པ་ལན་གསུམ་བརྡེག་
པ་སྟེ་རྒྱ་ཉག་བརྒྱད་དོ། །
གཉིས་པ་ནི། ལས་གྲྭ་སོགས་ལ་འདུ་བ་སྟེ་རྒྱུད་གསུམ་དང་ཏོག་གཉིས་ཡིན་ནོ། །གསུམ་པ་
ནི༑ དགེ་སློང་གེ་དགེ་འདུན་བསམ་གཏན་ལ་ཞུགས་པའི་སྒོར་འཁར་སིལ་ཁྲོག་སྟེ་གཎྜིའི་སྒྲར་
གདགས་པར་ཤེས་པར་བྱའོ། །བཞི་པ་ནི། དགེ་སློང་གི་དགེ་འདུན་ཤི་བའམ། ཕུང་པོ་འདོན་པའི་
དུས་སུ་རྒྱུད་གཅིག་པུ་ཡིན་པས་ཏོག་མེད་དོ། །ལྔ་པ་ནི། གནོད་པ་བྱུང་བའི་དུས་ཡིན་པས། སངས་
རྒྱས་ཀྱི་བསྟན་པ་ལ་གནོད་པ། དགེ་སློང་གི་དགེ་འདུན་ཆོས་མི་མཐུན་གྱི་བྱ་བ་ཆེན་པོ་བྱས་པའམ།
ལོ་ཏོག་ལ་གནོད་པའི་སེར་བ་ཆེན་པོ་སོགས་བྱུང་བའི་ཚེའམ། དགེ་སློང་གི་དགེ་འདུན་གྱི་ལོངས་
སྤྱོད་དང་བཅའ་བ་བྱས་པ་སོགས་ལ་གནོད་པའི་དགྲ་དང༌། ཆོམ་རྐུན་དང༌། ཨར་པོ་ལ་སོགས་པ་
སྤྲོད་པར་བྱེད་པ་སྟེ། གཎྜི་དེ་དྲག་ཏུ་བརྡུངས་ཤིང་གྲངས་ངེས་མེད་པའོ། །གཉིས་པ་གཎྜིའི་རྣམ་
གཞག་བྱེ་བྲག་ཏུ་བཤད་པ་ལ་བཅུ་གཉིས་ཏེ། རྒྱུ་ཚད་དབྱིབས་རྡུང་བཞག་པའི་གནས། །བརྡུང་
གནས་རབ་གནས་བརྡུང་བའི་ཚུལ། །བརྡུང་དུས་གང་ཟག་ཉེས་དམིགས་དང༌། །ཕན་ཡོན་དང་ནི་
204

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་པ།
བཅུ་གཉིས་སོ། །ཞེས་པ་ལྟར་ལས། དང་པོ་གཎྜིའི་རྒྱུ་ནི། གཎྜིའི་མདོ་ལས། འབྱོར་བར་འདོད་
པའི་ཤིང་རྣམས་ནི། །རབ་ཏུ་འབད་དེ་བརྟག་པར་བྱ། །གོ་ཤིང་ཤ་ཙནྡ་ན་ཤཱ་ལ་ཊུ་བིལ་པ་རྒྱ་སྐྱེག་ཤིང་
པ་ལ་ཤ །པ་ལ་ཤ །པི་པི་ལིང་ཨ་ཤྭ་ཐ་དང་རཀྟ་ཙནྡ་ན་ཙནྡན་དམར། །ཨ་ཤྭ་ར་རྒྱ་ལྟར་ཏ་ལ་རྭ་ཙ་ཏ་
ལ་ཀཻ་ཤུ་ཀ །ཨ་གུ་རུ་པ་ཤ་པི་ཤིང་དང་ཏ་མ་ལ། །ཙུ་རིའི་ཤིང་ལྕང་གོ་ར་ཨ་སྨྲས་ལྟར་བུ་སྐྱུ་རུ་ར། །ཏནྟི་
པ་ར་མྱ་ངན་མེད་པའི་ཨ་ཤྭ་ཀ །འདི་དག་ཐམས་ཅད་མེད་ན་ཡང༌། །འོ་སེ་ལ་ནི་འབད་དེ་བྱ། །རྒྱལ་པོ་
འབད་པས་ཐམས་ཅད་དུ། །འདི་དག་མེད་ན་མི་བྱ་འོ། །ཞེས་གསུངས་པ་ལྟར་ཙནྡ་དཀར་པོ་སོགས་
བཅུ་དྲུག་ལ་བྱ་བར་བཤད་པའི་འོ་སེ་ལ་ཞེས་པའི་ཤིང་འདི་ལ་མཁས་པ་འགའ་ཞིག་གི་འོ་མ་སེ་
བྱ་བའི་ཤིང་འོ་མ་ཅན་ནམ་ཐང་ཆུ་ཅན་གྱི་ཤིང་ཅིག་ཡིན་པར་བཤད་ཅིང་། ཡང་འགའ་ཞིག་ནི་སེང་
ལྡེང་ཡིན་པར་བཤད་ཅིང༌། ཡིག་ཆ་འགའ་ཞིག་ཏུ་ནི། འོ་སེ་ལ་ཞེས་པ་མ་དག་པས། འོས་ས་ལ་
ནི་འབད་དེ་བྱ། །ཞེས་བྱ་བ་ཡིན་པས། གོང་གི་ཤིང་དེ་རྣམས་་མ་རྙེད་ན་ཤིང་ཇི་ལྟར་རིགས་པ་
ལའང་རུང་ངོ༌། །ཞེས་འབྱུང་བ་ཡིན་ལ། གཉིས་པ་གཎྜིའི་ཚད་ནི། དེ་ཉིད་ལས། ཚད་ནི་ཆུང་དུ་
སོར་ཚད་ཀྱིས། །བརྒྱད་ཅུ་རྩ་བཞི་ཉིད་བྱ་ཞིང༌། །ཞེས་དུ་སོར་དྲུག་བྱ་བ་སྟེ། །དཔངས་སུ་ཡང་ནི་
གཉིས་བྱ་འོ། །སོར་མོའི་ཚིགས་ཀྱི་ཚད་རྣམས་ནི། །ཟུར་བཞི་ཚད་ནི་གཉིས་པ་ཡིན། །ཞེས་གསུངས་
པ་ལྟར། ཆེ་ཚད་སྲིད་དུ་སོར་བརྒྱ་དང་བརྒྱད། ཆུང་ཚད་བརྒྱད་ཅུ་རྩ་བཞི། དེའི་བར་ནི་འབྲིང་
ཚད་ཡིན་ལ། གཞན་ཡང་སྤོང་བའི་གཎྜི་སོར་བཅུ་གཉིས་དང༌། ཉེར་བཞི་པ་སོགས་ཀྱང་བཤད་
པ་ཡིན་ནོ། །
གསུམ་པ་དབྱིབས་ནི། ལེགས་ཉམས་ཉིད་དང་ཤིན་ཏུ་གསལ། །རྩེ་གཉིས་སྦལ་པའི་མགོ་
བཞིན་ནོ། །ཞེས་གསུངས་པ་ལྟར། དབྱིབས་ནི་ཞེང་དུ་སོར་དྲུག་པ། དཔང་དུ་སོར་གཉིས་པ། ཟུར་
བཞིར་བརྒྱད་གཞོགས་སོར་གཉིས་གཉིས་དང་ལྡན་པ། རྩེ་མོ་གཉིས་སྦལ་པའི་མགོ་འདྲ་བར་བྱ་
བ་ཡིན་ནོ། །
བཞི་པ་རྡུང་བྱེད་ནི། གཎ་གཡོག་ཀྱང་ཤིང་དེ་ཉིད་ལས་བཅད་པ། གཎྜི་ལ་ཕོག་པའི་ཚད་ལ་
205

གཎྜིའི་རྣམ་བཞག་ལེགས་པར་བཤད་པ་རྟ་བདུན་རྒྱལ་པོ་བློ་གསལ་ཡིད་ཀྱི་པདྨོ་ཁ་འབྱེད།
སོར་བཅུ་གཉིས། ལག་པ་གཟུང་བར་བྱ་བའི་འཆང་གཟུང་གི་ཚད་ཀྱང་དེ་དང་མཉམ་པ། རྩེ་གཉིས་
ནེའུ་ལེའི་མགོ་འདྲ་བོར་བྱ་བ་ཡིན་ཏེ། དེ་ཉིད་ལས། དེ་ནས་བརྡུང་བར་བྱེད་པ་ཡང༌། །ཤིང་དེ་
ཉིད་ལས་འབད་དེ་བྱ། །སོར་བཅུ་གཉིས་ཀྱི་ཚད་དག་ལ། །འདུམ་ཞིང༌རྩེ་གཉིས་ནེའུ་ལེའི་མགོ །
འཆང་གཟུང་ཚད་ཀྱང་དེ་བཞིན་ནོ། །ཞེས་གསུང་པ་ལྟར་རོ། །
ལྔ་པ་བཞག་པའི་གནས་ནི། དེ་ཉིས་ལས། གང་ཞིག་དེ་བརྡུང་བཞག་དགོས་པས། །འོག་ཏུ་
ཡང་ནི་ཁྲི་བྱས་ལ། །གཙུག་ལག་ཁང་གི་སྒོ་སྟེང་ངམ། །ཡང་ན་དབུས་མའི་སྟེང་དུ་བྱ། །ཞེས་གསུངས་
པ་ལྟར་གཙུག་ལག་ཁང་གི་སྒོ་སྟེང་ངམ། གཙུག་ལག་ཁང་དབུས་མའི་སྟེང་དུ་ཁྲི་ལ་བཞག་པར་བྱ་
བ་ཡིན་ནོ། །
དྲུག་པ་བརྡུང་བའི་གནས་ནི། གཙུག་ལག་ཁང་གི་སྟེང་ལ་སོགས་པ་གཎྜིའི་སྒྲ་ཀུན་གྱི་ཐོས་
པའི་གནས་ཞིག་ཏུ་བྱ་བ་ཡིན་ནོ། །
བདུན་པ་རབ་གནས་ནི། ཆོས་སྐུ་སྐྱེ་འགག་གནས་གསུམ་གྱི་སྟོང་པ་གདོད་མ་ནས་མ་སྐྱེས་
ཤིང་དགེ་བ་ཡུམ་ཆེན་མོར་མོས་པ་བྱས་ནས། བཀྲ་ཤིས་པའི་ཚིགས་སུ་བཅད་པ་བརྗོད་པ་སྟེ། དེ་
ཡི་རབ་གནས་བྱ་བ་ནི། །ཤིན་ཏུ་བརྟན་པར་ཆོས་ཀྱི་སྐུ། །སྐྱེ་བ་མ་ཡིན་འཇིག་པ་མིན། །གདོད་ནས་
མ་སྐྱེ་པར་དགེ་བ། །དེ་ལྟར་རབ་གནས་བྱས་ནས་ནི། །དེ་ནི་སྤྱན་དབྱེ་གྱུར་པ་ཡིན། །ཞེས་དང༌།
གླེང་གཞིར་ཡང་། རྒྱལ་པོ་གསལ་རྒྱལ་གྱི་བཅོམ་ལྡན་འདས་ལ་དུག་གསུམ་གྱི་གཉེན་པོར་ཞུས་
པ་ན། དེའི་ཚེའི་ཡུམ་ཆེན་མོ་ཤེས་རབ་ཀྱི་ཕ་རོལ་ཏུ་ཕྱིན་པ་གཎྜིའི་རྣམ་པར་བཞུགས། ཞེས་འབྱུང་
བའི་ཕྱིར་རོ། །དེ་ལྟར་ན་བཞུགས་ཁྲི་དང་ན་བཟའ་ལ་སོགས་པ་གང་གི་སྒོ་ནས་ཀྱང་གུས་པར་བྱའི།
མི་གུས་པར་བྱ་བ་མ་ཡིན་ནོ། །
བརྒྱད་པ་ཇི་ལྟར་བརྡུང་བའི་ཚུལ་ལ། སྤྱིར་གོང་དུ་བསྟན་པ་ལྟར་བརྡུང་ཚུལ་མཐའ་ཡས་ཀྱང༌།
དགེ་འདུན་འཛོམ་ཚུལ་ལྟ་བུ་ཟས་ལ་འདུ་བའི་དོན་དུ་གཎྜི་ཆུང་བ་རྒྱུད་གཅིག་དང་རྟོག་གཅིག་དང༌།
གཎྜི་ཆེ་བ་རྒྱུད་གསུམ་ཏོག་གསུམ་དུ་བརྡུང་བར་བྱ་བ་དང་། ཡང་དགེ་འདུན་ཆོས་ཉན་ཆོས་སྤྱོད་
206

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་པ།
སོགས་ལ་འདུ་བའི་དོན་དུ། གཎྜི་ཆུང་བ་རྒྱུད་གཅིག་ཏོག་གཅིག་པ། སྤང་བའི་ཆེ་བ་རྒྱུད་གསུམ་
ཏོག་གསུམ་པ་བརྡུང་བ་སྟེ།
དེ་དག་ཇི་ལྟར་བའི་ཚུལ་ལ་གསུམ། བསམ་པ་དང། སྦྱོར་བ་དང་། དངོས་གཞིའོ། །དང་པོ་
བསམ་པ་ནི། གཎྜི་ཡུལ་ཆེན་མོར་མོས་པ་དང༌། དེ་བརྡུངས་བ་ལ་ཆོས་འཁོར་བསྐོར་བར་བསྐུལ་
བ་དང༌། གཎྜིའི་སྒྲ་ལ་སྟོང་པ་ཉིད་ཕ་རོལ་ཏུ་ཕྱིན་པ་ལ་སོགས་པའི་ཆོས་ཀྱི་སྒྲར་མོས་པ་དང་། བསྟན་
པ་དང་སེམས་ཅན་ལ་ཕན་པའི་བསམ་པ་སོགས་བྱའོ། །གཉིས་པ་སྦྱོར་བ་ནི། དེར་འགྲོ་དཀོན་
མཆོག་གསུམ་ལ་ནི། །ཕྱག་འཚལ་ནས་ནི་བརྡུངས་བྱས་ཏེ། །ཞེས་གསུངས་པ་ལྟར་གང་དུ་གཎྜི་
བརྡུང་བའི་གནས་སུ་སོང་སྟེ། དཀོན་མཆོག་ལ་ཕྱག་བྱ་བ་སྔོན་དུ་འགྲོ་བས་བརྡུང་བ་ཡིན་ནོ། །
གསུམ་པ་དངོས་གཞི་ནི། ཤངས་ཚལ་ལན་གསལ་བརྗོད་ནས་ནི། །ཆོས་ཀྱི་རྔ་རྣམས་བརྡུང་
བར་བྱ། །ཀླུ་བདུན་གྱིས་ནི་བརྒྱན་པར་ལྟར། །བསྐྱེད་པའི་རིམ་གྱིས་བརྡུང་བར་བྱ། །ཞེས་པ་ལྟར་
ཐོག་མར་དགེ་འདུན་བསམ་གཏན་ལ་གནས་པ་རྣམས་ལ་གཎྜིའི་སྒྲ་ཆེས་པས་ཧོང་ཀྲོག་སོགས་མི་
འབྱུང་བའི་ཕྱིར་ཤངས་ཚལ་ཏེ། གཎ་ཤུད་ལན་གསུམ་བྱས་ལ། དེ་ནས་བཞེངས་གཎ་ནམ། གཎ་
ཆུང་དུ་གྲགས་པའི་རྒྱུད་གཅིག་ཏོག་གཅིག་པའི་བརྡུང་ཚུལ་ནི། གཅིག་ནས་བཅོ་བརྒྱད་ཀྱི་བར་ཇེ་
ཆེ་ཇེ་ཆེར་སོང་བ་དང༌། བཅུ་དགུ་ནས་སོ་ལྔའི་བར་ཇེ་ཆུང་ཆེ་ཆུང་དུ་བྱས་ལ། དེ་ནས་ཏོག་སྒྲ་ཆེན་
པོ་གཅིག་བྱའོ། །གཎ་ཆུང་འདི་དང་གཎ་ཆེན་གྱི་བར་དུ་བགྱངས་བཅད་དེ་ཡུག་གཅིག་མི་བརྡུང་
བའི་རྒྱུ་མཚན་ནི། དེའི་བར་ལ་གཎྜི་བསྐུལ་བ་པོ་རང་གི་སོ་ཐར་གྱི་མདོ་འདོན་པའམ། མི་ཤེས་
ན་ལྟུང་བཤགས་འདོན་པ་དང༌། དགེ་འདུན་བྱིན་གྱི་ཡང་བསམ་གཏན་སོགས་ལས་བཞེངས་ཏེ་
ང་བཤགས་འད
ལྟུང་བཤགས་འདོན་བཞིན་པའི་ངང་ནས་ལྷུང་བཟེད་སོགས་སྟ་གོན་བྱ་བའི་ཕྱིར་དུ་ཡིན་ལ། དེ་
ནས་གཎ་ཆེན་བསྐུལ་བའི་ཚུལ་ལ་རྒྱུད་གསུམ་ཏོག་གསུམ་པ་བྱ་སྟེ། དེ་ཡང་གཅིག་ནས་བཅུ་བདུན་
གྱི་བར་ཇེ་ཆེ་ཇེ་ཆེ་དང༌། བཅོ་བརྒྱད་པ་ཤིན་ཏུ་ཆེ་བ་གཅིག་བྱ། བཅུ་དགུ་ནས་སོ་ལྔའི་བར་ཇེ་ཆུང་
དུ་སོང་བ་སྟེ། དེ་འདྲ་བ་ལན་གསུམ་ལ་བརྒྱུད་གསུམ་ཞེས་བྱ་བ་ཡིན་ལ། དེ་ལ་ཏོག་སྒྲ་ཆེན་པོ་
207

གཎྜིའི་རྣམ་བཞག་ལེགས་པར་བཤད་པ་རྟ་བདུན་རྒྱལ་པོ་བློ་གསལ་ཡིད་ཀྱི་པདྨོ་ཁ་འབྱེད།
ལན་གསུམ་བྱ་སྟེ། དེའི་བར་ལ་དགེ་འདུན་རྣམས་འདུས་གྲུབ་པར་བྱའོ། །
ཡང་དགེ་འདུན་ཆོས་ཉན་ལ་འདུ་བ་ལ་ནི། གོང་དུ་བཤད་པའི་རྒྱུད་གསུམ་ཏོག་གསུམ་པ་དེ་
ཉིད་ཅུང་ཟད་མྱུར་བར་བརྡུང་བ་ཡིན་ལ། ཡང་དགེ་འདུན་ཆོས་སྤྱོད་ལ་འདུ་བ་ལ་ནི། ཟས་ལ་འདུ་
བའི་སྐབས་བཞིན་གྱི་རྒྱུད་གསུམ་དུ་བརྡུང་བར་བྱ་བ་ལས་ཆོས་སྤྱོད་ཆོས་ཉན་གཉིས་ལ་བཞེང་
གན་ནམ། གཎ་ཆུང་དུ་གྲགས་པའི་རྒྱུད་གཅིག་ཏོག་གཅིག་པ་དེ་མི་དགོས་སོ། །ཡང་དགེ་འདུན་
ཆོས་མི་མཐུན་གྱི་བྱ་བ་ཆེན་པོ་བྱས་ཕྱིར་དབྱུགས་བ་ལ་ནི། དགེ་འདུན་བྱིན་གྱིས་བཟློག་པ་དང་
བསྟུན། གཎྜི་བསྐུལ་བའི་ལས་བྱེད་པས་རྒྱུད་ཏོག་མེད་པར་དྲག་ཏུ་བརྡུང་བ་སྟེ། ཏོག་མེད་པའི་
མཆོག་རྟེན་ལ་བྱིའོ་ཟེར་བ་བཞིན།
གོང་དུ་བཤད་པའི་ཤི་བའི་གཎྜི་ལ་བྱི་རོ་བཏགས་པ་དེ་ཉིད་དང་
འདི་ཆ་འདྲ་བ་ཡིན་ནོ། །ཡང་གོང་དུ་ཏོག་གཅིག་དང་ཏོག་གསུམ་སོགས་བཤད་པ་དེ་རྣམས་ཀྱང་
མཆོད་རྟེན་གྱི་ཏོག་དང་འདྲ་བས་ན་དེ་དང་འདྲ་བ་མིང་བཏགས་པ་ཡིན་པར་བཤད་དོ། །
དགུ་པ་བརྡུང་བའི་དུས་ནི། དེ་ཉིད་ལས། ཟན་ཟ་ཉི་མ་འཆར་ནུབ་ཚེ། །དུས་གསུམ་ལ་ནི་
ལན་གསུམ་སྟེ། །སྐུ་ཁྲུས་ཚེ་ན་ལན་གསུམ་བསྔགས། །གློ་བུར་གནོད་པ་ཆར་མི་འབབ། །དེ་ནི་འཐབ་
དང་རྩོད་པ་དང་། །ཀློག་དང་གནོད་པ་ཆེན་པོ་དང་། །ནད་དང་མུ་ཞི་བྱའི་ཕྱིར། །མ་འཆོལ་རིམ་
གྱིས་བརྡུང་བར་བྱ། །ཞེས་པ་ལྟར་ནམ་སྐབས་སུ་བབས་པའི་ཚེ་བརྡུང་བར་བྱའོ། །བཅུ་པ་བརྡུང་
པོའི་གང་ཟག་ནི། དེ་ཉིད་ལས། དགེ་སློང་རྣམས་དང་དགེ་ཚུལ་གྱི། །དུས་རྣམས་བརྟག་ཏུ་བརྡུང་
བྱ་སྟེ། །གསོ་སྦྱོང་ལ་ནི་གནས་པའི་ཚེ། །དགེ་བསྙེན་གྱིས་ཀྱང་བརྡུང་བར་བྱ། །ཞེས་གསུངས་པའི་
དོན་དགེ་བསྙེན་གཙང་མ་ཡན་ཆད་ཀྱི་བརྡུང་བར་བྱ་སྟེ། དེ་ཡང་ཆོས་ཕྱོགས་པ་སྟེ། ནང་པ་སངས་
རྒྱས་པའི་ལྟ་སྤྱོད་དང་ལྡན་པས་བརྡུང༌། ཆོས་མི་ཕྱོགས་པ་སྟེ། མུ་སྟེགས་པའི་ལྟ་སྤྱོད་དང་ལྡན་
པས་མི་བརྡུང༌། རྫུ་འཕྲུལ་གྱི་སྟག་ལ་སོགས་པའི་གཟུགས་སུ་མ་བསྒྱུར་བའི་ལུ་ཐ་མལ་པར་གནས་
པ་དང༌། སྨྱོ་བ་ལ་སོགས་པའི་སྐྱོན་དང་བྲལ་བའི་བསམ་པ་རང་བཞིན་དུ་གནས་པ་སོགས་ཀྱང་
དགོས་ཤིང་། ཁྱད